**П Р И Л О Г**

**ИЗВЕШТАЈ ЗА ПРОЦЕНКА НА ВЛИЈАНИЕТО НА РЕГУЛАТИВАТА**

|  |  |
| --- | --- |
| Назив на министерство: | Министерство за земјоделство, шумарство и водостопанство |
| Назив на предлогот на закон: | Закон за продажба на земјоделското земјиште во државна сопственост |
| Одговорно лице и контакт информации: | Драганчо Стојчев,Министерство за земјоделство, шумарство и водостопанствоЕ- пошта Draganco.stojcev@mzsv.gov.mk Жанета Георгиевска, Министерство за земјоделство, шумарство и водостопанствоЕ- пошта: Zaneta.georgievska@mzsv.gov.mk Феми Исен, Министерство за земјоделство, шумарство и водостопанствоЕ- пошта: femi.isen@mzsv.gov.mk |
| Вид на Извештај: | [x]  Нацрт[ ] Предлог  |
| Обврската за подготовка на предлогот на закон произлегува од: | [x]  Годишна програма за работа на Владата на Република Северна Македонија[ ]  НПАА [x]  Заклучок на Владата на Република Северна Македонија[ ] Друго  |
| Поврзаност со Директивите на ЕУ: | / |
| Дали нацрт извештајот содржи информации согласно прописите кои се однесуваат на класифицираните информации: | [ ] Да[x]  Не |
| Датум на објавување на нацрт Извештајот на ЕНЕР: |  |
| Датум на доставување на нацрт Извештајот до Министерството за информатичко општество и администрација: |  |
| Датум на добивање на мислењето од Министерството за информатичко општество и администрација: | \_\_\_\_\_\_\_\_\_\_\_2021 година |
| Рок за доставување на предлогот на закон до Генералниот секретаријат | \_\_\_\_\_\_\_\_\_\_\_2021 година |

**1. Опис на состојбите во областа и дефинирање на проблемот**

* 1. **Опис на состојбите**

Според евиденцијата на Агенцијата за катастар на недвижности - 577 662 ha се класифицирани како обработливо земјиште во земјата. Од оваа област, околу 240 000 ha или 41% од вкупниот дел се во државна сопственост и управувани од Министерството за земјоделство, шумарство и водостопанство.

Со Законот за продажба на земјоделското земјиште во државна сопственост („Службен весник на Република Македонија“ бр. 87/2013, 106/2013, 137/2013, 61/2015, 97/2015, 215/2015, 53/2016 и 51/2018), е уредена постапката за продажба на земјоделско земјиште во државна сопственост.

Врз основа на Законот се донесени:

- Уредба за содржината на Годишната програма за продажба на земјоделско земјиште во државна сопственост („Службен весник на Република Македонија“ бр.130/13 и 140/15),

- Правилник за содржината на договорот за продажба на земјоделското земјиште во државна сопственост („Службен весник на Република Македонија“ бр.171/15),-

- Методологија за утврдување на максималната и кумулативната површина на земјоделско земјиште во државна сопственост што е предмет на продажба („Службен весник на Република Македонија“ бр. 130/13,

- Методологија за процената на вредноста на земјоделското земјиште во државна сопственост и на насади („Службен весник на Република Македонија“ 130/13,

- Методологија за процена на пазарната вредност на земјоделското земјиште во државна сопственост под оранжерии и објекти кои се во функција на земјоделското производство („Службен весник на Република Македонија“ бр.16/18).

1.2 **Причини за проблемите кои се предмет на разгледување**

Министерството за земјоделство, шумарство и водостопанство во изминатиот период од 7 години има предложено а Владата има донесено 2 годишни програми за продажба на земјоделско земјиште во државна сопственост (2014, 2015) и ниту една Програма не е реализирана пред се поради законски недоречености и системски слабости меѓу кои може да се нагласат следните:

Во Законот за продажба на земјоделско земјиште во државна сопственост пропишано е дека Министерството за земјоделство, шумарство и водостопанство најдоцна до 31 мај во тековната година става на јавен увид Предлог-програма за продажба на земјоделско земјиште во државна сопственост. Меѓутоа во законот недостигаат одредби за критериуми за изготвување на годишната Предлог програма за продажба на земјоделско земјиште во државна сопственост поради што Министерството се соочува со проблем; во кои региони, во кои површини и со кои карактеристики на земјиште (слободно, закупено, изложено, како блок или како катастрска парцела, инвестиции, вработувања,со или без насади), да биде вклучено во програмата а сето ова имајќи во предвид дека Министерството нема законска обврска, пред ставање на јавен увид, истата да ја достави на одобрување до Владата на РМ а со тоа и преку постапка пред Владата да се обезбедат насоки за истите.

Во законот дадена е можност за приговори, предлози и иницијативи на заинтересирани лица по однос на Предлог програмата за продажба, но недостигаат одредби за одлучување по истите односно недостигаат критериуми за прифаќање или одбивање на иницијативите и одредби за начинот на кој тоа се прави (со решение, известување итн.) што доведува до ситуација да Министерството применува субјективен пристап при одлучување по однос на приговорите што може да доведе до судски постапки кој може да ја испроблематизираат имплементацијата на програмата.

Понатаму со законот наметната е обврска на Министерство задолжително да ја прифати иницијативата на закупец за продажба на земјоделското земјиште предмет на договорот и во рок од 20 дена да спроведе постапка за продажба и непочитувањето на оваа обврска предизвикува санкција за раководителот на надлежниот сектор во износ од 3-5000 евра , а за министерот од 5-7000 евра. Ваквата одредба е проблематична од аспект што не е дозволено Министерството да ја испитува основаноста на иницијативата, па може да се случи да се спроведе постапка за земјиште кое се уште не е изложено и за кое не постојат сигурни докази дека земјиштето е сопственост на РСМ, за земјиште за кое се водат судски спорови по разни основи или се водат постапки за трајна пренамена во градежно или постапки за денационализација, за размена или за консолидација, или пак за земјиште кое согласно законот не може да биде предмет на продажба (наменето за истражување, користење на Министертсво за одбрана, МВР, национални паркови) и сето тоа да доведе до проблематични постапки кои може да предизвикаат штетни последици за РМ ако се појават некои од наведените пречки во текот на постапката. Исто така не е прецизирано дали закупецот може да поднесе иницијатива само за дел од закупеното земјиште или мора за целото (за потсетување во МЗШВ има договори за површина и до 18.000 хектари) и ако може да се поднесе за дел од земјиштето, дали тоа може да се однесува за поединечна катастарска парцела или мора за цел блок со цел да не дојде до цепкање на блоковите.

Исто така недостига одредба за повикување на продажба по предлог на закупец со цел да се даде мандат на Владата да донесе одлука за продажба бидејќи сегашното решение дава основ за донесување на Одлука за продажба само за земјиште кое е дел од програма за продажба.

За потенцирање се и роковите за спроведување на постапката за продажба кои од ставање на програмата на Јавен увид заклучно со донесување на Одлука за избор на најповолен понудувач потребни се најмалку 250 денови.

Со оглед на така долгите рокови за спроведување на постапката возможни се промени на статусот на земјиштето во текот на постапката (да се денационализира, да се пренамени во градежно, да се стекне определено лице со право на закуп по пат на легализација на земјоделски објекти, да се размени) што исто така може да го испроблематизира целиот процес, поради што е потребно да се предвиди одредба со која ке се пропиши обврска во Јавната книга на недвижности што се води во Агенцијата за катастар на недвижности уште при ставањето на Јавен увид на Предлог Програмата да се става прибелешка за земјиштето кое предмет на продажба и ке се воведе забрана за водење на други постапки врз тоа земјиштето или можност за иземање на определени површини од постапката во било која фаза од постапката за продажба.

Понатаму, проценката на земјоделското земјиште преку Бирото за судски вештачења е исто така проблематична имајќи ја во предвид долготрајноста на постапката па со тоа и валидноста на проценката на вредноста на земјиштето.

Исто така недостигаат одредби за прекин или поништување на постапката од причини кои може да се појават во текот на постапката, а кој недостаток исто така влијае на благовремено завршување на постапките.

Наведените недоследности во законот ја оневозможуваат неговата имплементација во целосен обем, а недостатоците се е од таков карктер што истите не можат да се надминат со измени на законот кои нема да зафатат повеќе од половината од постојните членови на законот

**2. Цели на предлог регулативата**

Законот треба да ги задоволи следните цели и начела

- заштита на земјоделското земјиште и развој на земјоделството,

- рационално користење на земјоделското земјиште како ограничен природен ресурс,

- олеснување на развојот на пазарот на недвижности преку продажба на земјоделското земјиште во државна сопственост,

- обезбедување на правна сигурност на сопствениците и корисниците на земјоделското земјиште

**3. Можни решенија (опции)**

3.1 **Опис на решението „не прави ништо“**

Доколку се одбере опцијата „не прави ништо“, нема да се подобри состојбата со стандардите, нема да се подобри системот за апликација и нема да се поедностави и олесни процедурата.

3.2 **Опис на можните решенија (опции) за решавање на проблемот**

Со предлог законот севспосавува целосна нова системска уреденост на продажбата на земјоделското земјиште во државна сопственост.

1. **Проценка на влијанијата на регулативата**

 Можни позитивни и негативни влијанија од секоја од опциите:

4.1 Економски влијанија

Со предлог решението се овозможува заокружување на процесите на зголемено инвестирањево земјоделскиот сектор преку воведување на можносто за дополнителна вредност на земјоделските производи.

4.2 Фискални влијанија

Со предлог законот има позитивни фискални влијанија затоа што средствата од продажба на земјоделско земјиште во државна сопстевеност се риход на буџетот на Република Северна Македонија.

4.3 Социјални влијанија

 Се озвозможува поголема социјана сигурност и мотивираност на инвеститорите во купување на земјоделско земјиште во државна сопственост да ги зголемат инвестициите преку овозможеност на заштита на принципот на сопственоста на имотот на правните и физичките лица.

4.4 Влијанија врз животната средина

Со предлог Законот за продажба на змјделско земјиште во државна сопстевеност не се врши никакво влијание врз животната средина.

4.5 Административни влијанија и трошоци –

 а) трошоци за спроведување

Не се потребни дополнителни трошоци за спроведување на законот.

б) трошоци за почитување на регулативата

Не се потребни дополнителни трошоци за почитување на регулативата.

**5. Консултации**

5.1 Засегнати страни и начин на вклучување

Направени се консултации со Комитетот за земјоделство, безбедност на храна, ветеринарство и фитосанитарна политика како непостојана работно тело на Владата на Република Северна Македонија и консултации и предлог заклучоци за подготовка на ново законско решение за продажба на земјоделско земјиште во државна сопственост. Ќе се оддржи јавна расправа по спроведената консултација на порталот ЕНЕР.

5.2 Мислења кои се земени во предвид и зошто

5.3 Мислењата кои не биле земени предвид и зошто

**6. Заклучоци и препорачано решение**

6.1 Споредбен преглед на позитивните и негативните влијанија на можните решенија (опции)

Со усвојувањето на предложените решенија во овој закон се создаваат основни предуслови за продажба на земјоделско земјиште во државна сопственост како постапка на заокружување на приватната сопственост и зголемен инпут за инвестиции во земјоделството.

6.2 Ризици во спроведувањето и примената на секое од можните решенија (опции)

6.3 Препорачано решение со образложение

Се препорачува усвојување на предлог Законот.

**7. Спроведување на препорачаното решение**

7.1 Потреба од менување на закони и подзаконска регулатива во областа или други сродни области

Со усвојувањето на предлог Законот се предвидува и донесување на подзаконски акти и програми кои произлегуваат од текстот на законот.

7.2 Потребни подзаконски акти и рок за нивно донесување

Се очекува во рок од 3 месеци по донесувањето на законот да се донесат следните стратегии и подзаконски акти:

* Формата и содржината на образецот на пријавата за учество на Јавниот оглас,
* Формата и содржината на записникот за отварање на понудите и извештајот за комплетност и веродостојност на документацијата,
* Програма за продажбата на земјоделското земјиште во државна сопственост кое не е издадено под закуп, плодоуживање, кое нема забрана за продажба согласно овој закон, кое не е предмет на денационализација или на концесија за експлоатација на минерални суровини и кое нема други правни товари и
* Методологија за утврдување на максимална и кумулативна површина на земјоделско земјиште во државна сопственост што е предмет на продажба

7.3 Органи на државната управа, државни органи и други органи надлежни за спроведување

Надлежен орган за спроведување на Законот за продажба на земјоделско земјиште во државна сопственост е Министерство за земјоделство, шумарство и водостопанство.

7.4 Активности за обезбедување на ефикасно спроведување на предлогот на закон

**8. Следење и евалуација**

8.1 Начин на следење на спроведувањето

Спроведување на редовни надзори над воспоставување и имплементација на одредбите од законот од страна на Министерството за земјоделство, шумарство и водостопанство.

8.2 Евалуација на ефектите од предлогот на закон и рокови

Евалуација на ефектите ќе се врши континуирано после денот на влегување во сила на законот во делот на:

* Донесени подзаконски акти,
* Воспоставен систем за продажба на земјоделско земјиште во државна сопственост

**Изјава од државниот секретар**

**Нацрт Извештајот за проценка на влијанието на регулативата е изготвен во согласност со Методологијата за проценка на влијанието на регулативата. Тој дава реална проценка на можните влијанија и очекуваните ефекти, како и трошоците кои се однесуваат на секоја од утврдените можни решенија (опции) за решавање на проблемот.**

**Датум:\_\_\_\_\_\_\_\_\_\_\_\_\_ ..................................................**

 **потпис на државен секретар**

**Изјава од министерот**

**Врз основа на резултатите од анализите прикажани во Извештајот за проценка на влијанието на регулативата сметам дека препорачаното решение (опција) претставува најдобар начин за решавање на проблемот и постигнување на очекуваните ефекти на најекономичен начин.**

**Датум:\_\_\_\_\_\_\_\_\_\_\_\_ ...........................................**

 **потпис на министерот**